  Майя Бывальцева Удмуртилэн тӧроез Александр Бречалов элькунысь дышетонъя но тодосъя министрлэсь ужзэ быдэсъясе Светлана Болотниковаез юнматон сярысь пуктэтэз кинюртӥз. Иворъёсъя «Удмуртия» агентстволы со сярысь веразы улосвыл тӧролэн но кивалтэтлэн пресс-службаязы. Сарапулысь педагогикая колледжлэн азьвыл кивалтӥсез интыужын Алексей Шепталинэз воштоз, кудӥз дышетонъя министр арлэсь кӧня ке кемагес вал. Пресс-службалэн ивортэмезъя, Светлана Болотникова 12-тӥ коньывуонысен ужоскетъёссэ быдэсъяны кутскоз. ВАТСАН Болотникова Светлана Михайловна.  Вордӥськиз 22-тӥ инвожое 1967-тӥ арын. Дышетскемез — вылӥ. 1989-тӥ арын Удмурт кун университетэз «Математика» ӧнеръя йылпумъяз.  1995-тӥ арысен Сарапулысь педколледжын ужаз. 2011-тӥ арысен — кивалтӥсез луыса.  Россиысь шоръёзо ӧнер дышетон удысысь дано ужась, Удмуртиысь дышетон удысысь дано ужась. Тегъёс: Политика Дышетон Ижкар Удмуртия АлексейШепталин  